**Hokkus Pokkus** on Disney-yhtiön fantasiakomediaelokuva, joka sai ensi-iltansa vuonna 1993. Elokuvassa teinipoika herättää vahingossa henkiin kolme 1600-luvulla elänyttä noitaa.

Vuonna 2021 julkaistiin uutinen, että Bette Midler ja Sarah Jessica Parker palaavat rooleihinsa Anne Fletcherin ohjaamassa jatko-osassa, joka saa ensi-iltansa vuonna 2022.

Juoni
-----

Pyhäinpäivän iltana vuonna 1693 Salemin kylässä nuori Thackery Binx huomaa, että siskokset Winifred, Sarah ja Mary Sanderson kaappaavat hänen pikkusisarensa Emilyn. Thackerylle paljastuu, että Sandersonin sisarukset ovat noitia, jotka tarvitsevat lapsen ainesosaksi taikajuomaan, jolla he pysyvät ikuisesti nuorina. Thackery epäonnistuu yrityksessään vapauttaa sisarensa, ja kostoksi noidat muuttavat hänet kuolemattomaksi mustaksi kissaksi. Kylän väki tuomitsee Sandersin sisarukset hirtettäväksi Emilyn ja Thackeryn murhasta, mutta vanhin noita Winifred onnistuu luomaan loitsun, jonka mukaan neitsyen sytyttäessä mustaliekkisen kynttilän noidat heräävät jälleen henkiin. 

Kolme sataa vuotta myöhemmin vuonna 1993 Max Dennison on muuttanut juuri perheensä kanssa Los Angelesista pieneen Salemin kaupunkiin. Pyhäinpäivän iltana Maxin ihastus Allison esittelee Maxille ja tämän pikkusiskolle Danille Sandersonin siskosten kotia, josta on tehty museo. Max sytyttää mustaliekkisen kynttilän jolloin noidat heräävät henkiin, mutta varastaa paetessaan heidän loitsukirjansa. Saadakseen todellisen kuolemattomuuden noitakolmikon on valmistettava taikajuoma, joka tuo takaisin heidän nuoruutensa, ja he tarvitsevat loitsukirjan reseptiä varten. Seuraa takaa-ajo, ja noidat jäljittävät lapsia Maryn tarkan hajuaistin avulla.

Näyttelijät
-----------

|  |  |  |
| --- | --- | --- |
|  Bette Midler  | … |  Winifred 'Winnie' Sanderson
  |
|  Sarah Jessica Parker  | … |  Sarah Sanderson
  |
|  Kathy Najimy  | … |  Mary Sanderson
  |
|  Omri Katz  | … |  Max Dennison
  |
|  Thora Birch  | … |  Dani
  |
|  Vinessa Shaw  | … |  Allison
  |
|  Amanda Shepherd  | … |  Emily Binx
  |
|  Larry Bagby  | … |  Ernie 'Ice'
  |
|  Tobias Jelinek  | … |  Jay
  |
|  Stephanie Faracy  | … |  Jenny Dennison
  |
|  Charles Rocket  | … |  Dave Dennison
  |
|  Doug Jones  | … |  Billy Butcherson
  |
|  Sean Murray  | … |  Thackery Binx
  |

Vastaanotto
-----------

Elokuva ei ollut menestys ilmestyessään, esimerkiksi *Video-oppaassa* vuodelta 1994 Bello Romano kuvasi *Hokkus Pokkusta* vaivautuneen tekopirteäksi ja antoi sille yhden tähden viidestä, mikä vastaa sanallista arviota "huono". Myöhemmin elokuvasta on tullut Halloweenin kulttiklassikko, muun muassa koska sitä on esitetty vuosittain Disneyn kanavilla.

Lähteet
-------

1. 1 2  Hocus Pocus Box Office Mojo. Viitattu 22.10.2021. (englanniksi)
2. ↑  Peltonen, Jari Tapani: Sarah Jessica Parker ja Bette Midler palaavat noidiksi Hokkus Pokkus 2:ssa  22.05.2021. V2.fi. Viitattu 22.10.2021.
3. ↑  Romano, Bello (toim.): *Video-opas 95, Yli 8500 elokuvaa, 2000 uutuutta*. WSOY, 1994. ISBN 951-0-19839-0.
4. ↑  Heller, Corinne: Hocus Pocus Celebrates 25th Anniversary: How It Became a Cult Classic *E! Online*.  16.7.2018. Viitattu 22.10.2021. (englanniksi)

Aiheesta muualla
----------------

* *Hokkus Pokkus* Internet Movie Databasessa. (englanniksi)
* *Hocus Pocus* Elonetissä.